Diari Oficial de la Generalitat Valenciana


Sumari del DOGV 8135, del 26-09-2017 (2017/8347)

RESOLUCIÓ de 20 de setembre de 2017, del cap del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de les finques afectades pel projecte de línia aèria de tensió mitjana a 20 kV des de suport de conversió A/S núm. 1 al terme municipal de la Mata fins a suport núm. 57 al terme municipal de la Mata i Olocau del Rey, província de Castelló. ATLINE/2015/28/12 (expedient d'expropiació forçosa JUEXPR/2017/2/12).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8135

Data del DOGV
:   26-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8347


Data del document
:   20-09-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 20 de setembre de 2017, del cap del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de les finques afectades pel projecte de línia aèria de tensió mitjana a 20 kV des de suport de conversió A/S núm. 1 al terme municipal de la Mata fins a suport núm. 57 al terme municipal de la Mata i Olocau del Rey, província de Castelló. ATLINE/2015/28/12 (expedient d'expropiació forçosa JUEXPR/2017/2/12). [2017/8347]  
  
En data 16 de maig de 2017, pel Servei Territorial d'Indústria i Energia de Castelló es va dictar una resolució per la qual va autoritzar Maestrazgo Distribución Eléctrica, SLU i va declarar, en concret, la utilitat pública del projecte de línia aèria de tensió mitjana a 20 kV des de suport de conversió A/S núm. 1 en terme municipal de la Mata fins suport núm. 57 en terme municipal de la Mata i Olocau del Rey, província de Castelló. ATLINE/2015/28/12.  
Aquesta declaració d'utilitat pública, d'acord amb el que disposa l'article 56 de la Llei 24/2013, de 26 de desembre, del sector elèctric, porta implícita la necessitat d'ocupació dels béns i drets afectats i implica la urgent ocupació d'aquests als efectes de l'article 52 de la Llei d'expropiació forçosa i 149 del Reial decret 1955/2000, d'1 de desembre.  
En virtut d'això, el cap del Servei Territorial d'Indústria i Energia de Castelló, en compliment del que disposa l'esmentat article 52 de la Llei d'expropiació forçosa, ha resolt convocar els titulars dels béns i drets afectats en els ajuntaments on radiquen les finques afectades, com a punt de reunió per a dur a terme, de conformitat amb el procediment que estableix l'esmentat article, l'alçament d'actes prèvies a l'ocupació i, si és procedent, les d'ocupació definitiva.  
  
Totes les persones interessades, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució, i poden anar acompanyats dels seus pèrits i un notari, si ho consideren convenient, amb despeses a càrrec seu.  
L'alçament d'actes tindrà lloc el dia 30 d- octubre de 2017, a l'Ajuntament de la Mata a partir de les 10.30 hores i a l'Ajuntament d'Olocau del Rei a partir de les 11.15 hores.  
L'ordre d'alçament d'actes es comunicarà a cada persona interessada per mitjà de l'oportuna cèdula de citació, i figura la relació de titulars convocats en el tauler d'edictes de l'ajuntament assenyalat i en l'annex.  
  
S'informa que aquesta publicació es realitza igualment als efectes que determina l'article 52.2 de la Llei d'expropiació forçosa.  
  
En l'expedient expropiatori Maestrazgo Distribución Eléctrica, SLU assumirà la condició de beneficiària.  
  
Castelló de la Plana, 20 de setembre de 2017.- El cap del Servei Territorial d'Indústria i Energia: Gerardo Nebot García.